Market Timing P.M. – บล.กสิกรไทย
Support : 1660, 1650 Resistance : 1670, 1675 SET เคลื่อ …
11 ก.ย. 2562

Support : 1660, 1650
Resistance : 1670, 1675
SET เคลื่อนไหวอยู่ระหว่าง 1661-1672 ขณะที่ ปิดตลาดในช่วงเช้าอยู่ที่ระดับ 1667.56 จุด เพิ่มขึ้น 1.63 จุด หรือ +0.10% ด้วยมูลค่าซื้อขายรวม 3.56 หมื่นล้านบาท
ในช่วงเช้า SET แกว่งตัวในกรอบที่ให้ โดยติดแถวโซนแนวต้าน 1670/1675 แต่ก็พักฐานไม่ลึกมากนัก โดยสามารถประคองตัวได้แถวแนวรองรับแรก 1660 ทั้งนี้ คงมองตลาดมีสิทธิผันผวน ในกรอบใกล้เคียงช่วงเช้า เนื่องจาก RSI 60 นาที ทรงตัวอยู่แถวระดับ 50% โดยมองแนวรองรับแถว 1660 และมีแนวต้านแถว 1670/1675 แต่ให้น้ำหนักความเสี่ยงทางถอยลงมากกว่า
ESSO ราคาถดถอยลงมาแถว 7.6 ก่อนดีดตัวแรงผ่านเส้นเฉลี่ย 5 วัน สร้างแท่งเสาธงขึ้นไปแถว 8.85 ก่อนแกว่งตัวออกข้าง สร้างผืนธงสามเหลี่ยม ล่าสุดดีดตัวเข้าทดสอบเส้นกดสามเหลี่ยม ด้าน MACD เดินหน้าเหนือ Signal line เข้าหาเส้นศูนย์ สนับสนุนโอกาสที่ราคาจะทะลุกรอบ เพื่อยกตัวขึ้นต่อ แนะนำซื้อเก็งกำไร โดยมีเป้าหมายรอแบ่งขายทำกำไรแถว 8.8 และ 9.15 ในขณะที่ ใช้การถดถอยหลุด 8.15 เป็น stop loss